Kunsthaus Tacheles

Umetnička kuća Taheles (nem: Kunsthaus Tacheles) je umetnički centar i mesto kulturnih dešavanja u Berlinu. Taheles je prostrana građevina od 9000 m² u Oranienburger ulici, u berlinkoj četvrti Mite u Istočnom Berlinu, koju je skvotirala skupina međunarodnih umetnika, izvođača i muzičara, posle pada Berlinskog zida, u proleće 1990. Spoljašnjost zgrade je oštećena u Drugom svetskom ratu, i mnoga oštećenja još uvek stoje. Na spoljašnjem zidu se nalazi ogromni oslikani mural u grafiti stilu, a unutra skulpture moderne umetnosti. U početku je Taheles služio za smeštaj i radni prostor umetnika koji su u njemu živeli, a kasnije postaje umetnički centar sa kafićem, bioskopom, radionicama, i prostorom za pozorišne predstave i izvedbe. Jedno vreme ga je vodio poznati kurator Johen Sandig. 2012. godine, nakon godina natezanja sa zakonom i bankom koja je vlasnik zgrade, ovaj skvot je iselila policija. Zanimljivosti Taheles je bio inspiracija za scenu u nemačkom filmu "Good Bye Lenin". Izvori Vanjske veze Zvanični Taheles sajt Taheles